|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**OSNOVNI SUD PEĆ – BASIC COURT PEJA |

**P. nr.867/13**

**NË EMËR TË POPULLIT**

GJYKATA THEMELORE NË PEJË,D.P , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit S.N ,sipas aktakuzës të PTH në Pejë PP/II. nr.1572/13 të dt.11.11.2013, për vepër penale: vjedhje e pyllit nga neni 358 par 1 të KPRK-së, pas përfundimit të shqyrtimit gjyqësor publik dhe me gojë të mbajtur në praninë e të pandehurit Sh.N përfaqësuesi ligjor të të dëmtuarës dhe të prokurorit të shtetit Ardita Beqiraj , me dt. 17.52017 ka marrë dhe botërisht ka shpallë këtë:

**A K T G J Y K I M**

**I pandehuri Sh N i lindur me dt. në , tasi me vendbanim në fsh. Z K e P ,i biri i S dhe nënës R e gjinisë L, kinse i pa dënuar më parë nga gjykata, shqiptar, shtetas i Republikës së Kosovës , gjendet në liri .**

**ËSHTË FAJTOR**

**Për shkak se:**

Me dt. 24.7.2013, rreth orës 11:30 në vendin e ashtuquajtur “Sh ”, në rajonin ekonomiko-pyjor R , të cilin e drejton D për P , Bu dhe h. e- s i p K e P , me qëllim që vetes ti sjellë dobi pasurore ka bërë prerjen e tetëdhjetë e shtatë (87) trungjeve të llojit bre me lartësi 14-16m, me diametër 17,5-37,5 vëllimi të përgjithshëm prej 40.966 m3 ,me çka organizatës në fjalë i ka shkaktuar dëm prej 6144 (gjashtëmijë e njëqind e dyzet e katër ) euro

-me çka ka kryer vepër penale: vjedhje e pyllit nga neni 358 par 2 të KPRK-së.

Prandaj gjykata të pandehurin konform nenit 41, 42,43,46 ,49 ,50,51,52, 76 dhe nenit 358 par 2 të KPRK-së.

**E GJYKON :**

1. Me dënim me gjobë në lartësi prej 200 euro , e të cilën gjobë i pandehuri fare nuk do ta paguaj nëse në afat prej 1( një )viti nuk kryen ndonjë vepër tjetër penale .

Dhe :

 **Me dënim burgu,**

1. Në atë mënyrë që ia përcakton dënimin me burg në kohëzgjatje prej 6 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

I pandehuri për shkak të gjendjes së varfër ekonomike lirohet nga pagimi i paushallit gjyqësor.

E dëmtuara për realizimin eventual të kërkesës pasurore juridike udhëzohet në kontest civil.

Shpenzime procedurale nuk ka pasur

**A r s y e t i m**

Prokuroria Themelore në Pejë kundër të pandehurit Sh N , ka ngritë aktakuzë PP/II. nr.1572/13 të dt.11.11.2013 për vepër penale: vjedhje e pyllit nga neni 358 par 1 të KPRK-së , duke i propozuar gjykatës që pas përfundimit të shqyrtimit gjyqësor të pandehurin ta shpallë fajtor, ta dënoi sipas ligjit dhe ta obligoi në pagimin e shpenzimeve të procedurës penale.

Në shqyrtimin gjyqësor i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasoja e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur . Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit e ka pranuar , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë!.

 **Në fjalën përfundimtare palët kanë deklaruar :**

 **Prokurori i shtetit:**

gjenden në shkresat e lëndës , i propozoj gjykatës që i njëjtit të shpallet fajtorë të dënohet sipas ligjit dhe të obligohet në pagimin e shpenzimeve procedurale.

**I pandehuri:**

Ndihem fajtorë për vepër penale e cila me vihet në barrë . Është hera e parë në jetën time që më ndodh një gjë e tillë dhe ju betohem se do të jetë e fundit . Kamë gjendjen shumë të rëndë ekonomike . Lus gjykatën që të më ndihmoj.

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë , qëndrimin korrekt në gjykatë, padënueshmrinë e mëparshme , gjendjen e varfër ekonomike- i pandehuri është mbajtës i vetëm i familjes 5 anëtaresh dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale është marrë konform nenit 453 të KPPRK-së

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

 Nga Gjykata Themelore në Pejë D.P. datë.17.5.2017

Sekretarja juridike Gjyqtari

Gjyljeta Çorkadiu Sejdi Blakaj

**KËSHILLA JURIDIKE**

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .